Ununoctium
Ununoctium (vu lat. unum „eins“ (2x) un lat. octo „acht“, wege dr Ornigszahl 118) isch e chemischs Element. Es zellt zue dr Transactinoide un ghört zue dr Gruppe vu dr Edelgase; ob es tatsächlich bi Ruumtemperatur gasförmig isch, isch noch ubekannt aber wohrschinlich. Es wird au als Eka-Radon (vu sanskr. eka „eins“ un Radon, „eins under Radon“) mit em Symbol Eka-Ra bezeichnet.

D Enteckig anno 1999 vum Element Ununoctium im Ernest Orlando Lawrence Berkeley National Laboratory vu dr Universität vu Kalifornie in Berkeley isch, noochdem bekannt worre isch, dass e Mitarbeiter Zerfallsreihe manipuliert gha het un witteri Noochwisexperimente fehlgschlage sin, zruckzoge worre.

Edelgas oder nit? 

Wissenschaftler vermuete, dass Ununoctium in dr chemische Eigeschafte starch vu sällene vu dr andere Edelgase abwiicht. So dät es bispilswiis, wenn mer devu absiht, dass es sehr instabil isch un uf dr Erde nit vorchummt, uf dr Erde in Form vu Oxide un nit atomar ufträtte.

Ufgrund vum sognennte relativistische Effekt verhaldet sich Ununoctium möglicherwiis eher wie Copernicium (Element 112) als wie e Edelgas, säll isch aber Gegestand vu aktuelle wisseschaftliche Diskussione. Iber Ununoctium selber existiere im Moment iberhaupt keini aktuelle experimentelle Befund.

Weblink 

 Ununoctium

Chemisches Element